# Hannibal ante portas!

### Izvor: Wikipedija

Latinska poslovica Hannibal ante portas' (Hanibal pred vratima) potječe iz govora (filipika) rimskog političara i pisca Marka Tulija Cicerona (106. prije Krista - 43. prije Krista). Ciceron je zapravo upotrijebio gramatički ispravniji oblik Hanibal ad portas., ali je oblik Hanibal ante portas danas češći.

Ciceron je držao govore protiv rimskog državnika i vojskovođe Marka Antonija i upozoravao na opasnost od njegove apsolutne vlasti u Rimskoj Republici. Pritom je izrekao i ovu izreku kojom ga je usporedio s poznatim kartaškim vojskovođom i neprijateljem Rima Hanibalom koji je u 2. Punskom ratu (oko 100 godina prije Cicerona) nakon svoga legendarnog prelaska Alpa sa slonovima stajao pred vratima Rima. U Rimu je tada zavladao veliki strah tako da je kasnije u sjećanje na to nastala i ova poslovica. I ostali rimski pisci (npr. Tit Livije (49. prije Krista - 17. nakon Krista) upotrebljavali su ovu poslovicu u svojim djelima.

Danas se ova poslovica upotrebljava u značenju da se upozori na neposrednu opasnost koja prijeti od neke osobe ili stvari.

Dobavljeno iz "http://hr.wikipedia.org../../../h/a/n/Hannibal_ante_portas%21.html"

Kategorija: Frazeologija

##### Views

- Članak
- Razgovor
- Trenutna inačica

##### Traži

##### Drugi jezici

- Deutsch
- Italiano
- Latina
- Română
- Svenska